IPhone

Το iPhone συγκαταλέγεται στην κατηγορία των έξυπνων κινητών (smartphones), συσκευών που συνδυάζουν πρόγραμμα αναπαραγωγής πολυμέσων, φωτογραφική μηχανή/βιντεοκάμερα και κινητό τηλέφωνο με ασύρματη πρόσβαση στο Διαδίκτυο. Το iPhone είναι προϊόν της εταιρείας Apple, η οποία το κυκλοφόρησε στην αγορά των ΗΠΑ στις 29 Ιουνίου 2007. Έχει κυκλοφορήσει στις περισσότερες χώρες της Ευρώπης και στην Ιαπωνία. Διαθέτει χωρητική οθόνη πολυαφής και ελάχιστο υλικό διεπαφής (καθόλου φυσικό πληκτρολόγιο). Οι παρεχόμενες υπηρεσίες διαδικτύου περιλαμβάνουν ηλεκτρονικό ταχυδρομείο και φυλλομετρητή ιστοσελίδων με δυνατότητα σύνδεσης σε ασύρματο δίκτυο Wi-Fi.
Η πρώτη έκδοση κινητού τηλεφώνου iPhone κυκλοφόρησε τον Ιούνιο του 2007, το οποίο διέθετε τετραπλή ζώνη (quad band) με τεχνολογία EDGE. Οι χώρες που το διέθεσαν στην αγορά τους μετά τις ΗΠΑ ήταν το ΗΒ, η Γαλλία και η Γερμανία το Νοέμβριο του 2007 ενώ η Ιρλανδία και η Αυστρία το διέθεσαν την άνοιξη του επόμενου έτους. Έναν χρόνο μετά την κυκλοφορία του, τον Ιούλιο του 2008, κυκλοφόρησε το iPhone δεύτερης γενιάς, το iPhone 3G, που περιελάμβανε την υποστήριξη κινητής τηλεφωνίας 3G, σε 22 χώρες, μέσα σε αυτές και οι έξι πρώτες, ενώ αργότερα ξεπέρασε τις 80. Ακόμα μία εξέλιξη του iPhone, το iPhone 3GS, κυκλοφόρησε τον Ιούνιο του 2009 σε Αμερική και Ευρώπη. 
Στις 24 Ιουλίου 2010 ο CEO της Apple ανακοίνωσε την τέταρτη γενιά του iPhone με ονομασία iPhone 4. Τον Φεβρουάριο του 2011 βγήκε στην κυκλοφορία το iPhone 4s, το τελευταίο iPhone που ξεκίνησε ο CEO της Apple, ο Steve Jobs, έπειτα τον θάνατό του από καρκίνο τον Οκτώβριο του ίδιου έτους.
Στις 2 Νοεμβρίου 2012 κυκλοφόρησε στην Ελλάδα το iPhone 5, έπειτα το 5s και 5c τον Νοέμβριο του 2013. Το iPhone 5 λάνσαρε μια ακόμα καινοτομία για την εποχή του, το Touch ID για αναγνώριση δακτυλικού αποτυπώματος. 
Στις 9 Σεπτεμβρίου 2014 κυκλοφόρησε το iPhone 6 και iPhone 6 Plus. Τον Σεπτέμβριο του 2015 παρουσιάστηκαν τα: iPhone 6S και 6S Plus. Το 2016 παρουσιάστηκε ένα μοντέλο με το Design του αγαπημένου iPhone 5s τον επεξεργαστή και την κάμερα του iPhone 6S και ονομάζεται iPhone SE, ενώ λίγο αργότερα εκείνη τη χρονιά κυκλοφόρησαν τα iPhone 7 και 7 Plus με δυο κάμερες και αντοχή στο νερό καθώς και το νέο πολυπόθητο χρώμα: Jet Black. 
Το 2017 κυκλοφόρησαν τα iPhone 8 και iPhone 8 Plus που έφεραν την ασύρματη φόρτιση στο iPhone και το iPhone X που έφερε την edge to edge οθόνη [με εξαίρεση το γνωστό notch], την τεχνολογία OLED, Face ID και μεγαλύτερη οθόνη στις 5,8 ίντσες. Το 2018, η εταιρεία παρουσίασε 3 καινούργια μοντέλα. Τα iPhone XS και XS Max στις 5,8 και 6,5 ίντσες αντίστοιχα, τα οποία ανέπτυξαν την τεχνολογία HDR, ήταν ανθεκτικά στο νερό με rating IP68 και άλλα. Το τρίτο μοντέλο είναι το iPhone XR, το οποίο έχει τα περισσότερα χαρακτηριστικά των άλλων νέων iPhone, με εξαίρεση την κάμερα και την οθόνη στις 6,1 ίντσες. Κυκλοφόρησε σε 6 διαφορετικά χρώματα.

Οθόνη αφής

Η οθόνη του τηλεφώνου είναι αφής και έχει διαστάσεις 8,9 cm (320×480 px at 160 ppi) και χρησιμοποιείται μόνο με χρήση των δακτύλων. Για την εισαγωγή κειμένου η συσκευή διαθέτει εικονικό πληκτρολόγιο. Έχει αυτόματο διορθωτή και πρόβλεψη λέξεων, καθώς επίσης και δυναμικό λεξικό προσθήκης νέων λέξεων.

Άλλοι τρόποι εισόδου

Η οθόνη αποκρίνεται με τρεις τρόπους/αισθητήρες: ένας αισθητήρας προσέγγισης που κλείνει την οθόνη όταν το iPhone πλησιάσει στο πρόσωπο, ένας αισθητήρας περιβάλλοντος φωτισμού, ο οποίος ρυθμίζει την φωτεινότητα της οθόνης και ένα επιταχυνσιόμετρο που αντιλαμβάνεται τον προσανατολισμό της συσκευής.
Ένα και μοναδικό πλήκτρο στο εμπρόσθιο μέρος εμφανίζει το κεντρικό μενού. Οι επιλογές του μενού γίνονται μέσω της οθόνης αφής. Το iPhone χρησιμοποιεί οθόνη "πλήρους σελίδας", με υπομενού εξαρτώμενα από την εκάστοτε λειτουργία, τα οποία εμφανίζονται στο άνω ή κάτω τμήμα της οθόνης, μερικές φορές ανάλογα με τον προσανατολισμό της. Οι σελίδες με λεπτομέρειες εμφανίζουν το αντίστοιχο ενός πλήκτρου επιστροφής κατά ένα βήμα πίσω στα μενού.
Το iPhone διαθέτει μόνον τρεις διακόπτες στα πλευρά: sleep/wake, volume up/down, ringer on/off. Όλες οι υπόλοιπες λειτουργίες εκτελούνται μέσω της οθόνης αφής.

Αποθηκευτικός χώρος

Το iphone διαθέτει ενσωματωμένη κάρτα μνήμης των 16GB, 64GB και 128GB . Επειδή δεν υπάρχει δυνατότητα αλλαγής ενσωματωμένης μνήμης η επιλογή της γίνεται πριν την αγορά του πακέτου iphone.

Κινητό τηλέφωνο

Το iPhone διαθέτει λειτουργίες: σύσκεψης, αναμονής κλήσεως, συγχώνευσης κλήσεων, αναγνώρισης κλήσεως και διασύνδεσης με εφαρμογές άλλων κυψελοειδών δικτύων και άλλες λειτουργίες του iPhone. Παραδείγματος χάρη, εάν κατά τη διάρκεια αναπαραγωγής ενός τραγουδιού, δεχθεί μία εξερχόμενη κλήση, το κομμάτι θα σταματήσει σταδιακά. Αφού τερματιστεί η κλήση, η μουσική θα επιστρέψει πάλι σταδιακά.
Το iPhone επίσης περιλαμβάνει τη λειτουργία Οπτικού Φωνητικού Ταχυδρομείου, παράλληλα με την Cingular, η οποία προσφέρει στο χρήστη μία λίστα πρόσφατων φωνητικών μηνυμάτων στην οθόνη, έτσι ώστε να μη χρειάζεται να καλέσει την φωνητική υπηρεσία. Αντίθετα με τις περισσότερες άλλες εταιρείες, τα μηνύματα μπορούν να ακουστούν χωρίς απαραιτήτως χρονολογική σειρά, επιλέγοντάς τα από μια λίστα. Η Cingular ανανέωσε πλήρως την υποδομή του φωνητικού της ταχυδρομείου για να υποδεχτεί τη νέα αυτή λειτουργία, σχεδιασμένη από την Apple.
Τα ηλεκτρονικά μηνύματα (e-mail) παρουσιάζονται με χρονολογική σειρά στα εισερχόμενα, παρόμοια με την εφαρμογή Mail, η οποία τοποθετεί τα κείμενα όλων των παραληπτών μαζί με τις απαντήσεις. Τα μηνύματα κειμένου απεικονίζονται σε φούσκες ομιλίας (όπως και στο iChat) κάτω από το όνομα κάθε παραλήπτη.

Κάμερα

Αρχικά, το πρώτο iPhone που βγήκε στην κυκλοφορία (iPhone 2G), διέθετε κάμερα 2 megapixels. Αργότερα, στα iPhone 3G και 3GS πιο συγκεκριμένα, η ανάλυση ανέβηκε στα 3 megapixels. Το iPhone 4 ήταν ένα εντελώς επαναστατικό iPhone. Καθώς διέθετε κάμερα 5 megapixels, ήταν το πρώτο με LED Flash και εμπρόσθια FaceTime VGA κάμερα. Tα iPhone 4S, 5 και 5c διαθέτουν iSight κάμερα 8 megapixel και HD FaceTime εμπρόσθια κάμερα. Στο iPhone 5s (2013) βρίσκουμε ένα επαναστατικό TrueTone Flash, το οποίο με αισθητήρες φωτός, βγάζει φωτογραφίες με "όσο Flash χρειάζεται", κάνοντας έτσι τα χρώματα πιο ζωντανά. Τα iPhone 6 και 6 plus, διαθέτουν TrueTone Flash και 8 megapixels κάμερα. Στο iPhone 6S υπάρχει μια κάμερα 12mpx, η όποια διαθέτει Focus Pixels όπως και αυτή του iPhone 6.Η μπροστινή του κάμερα είναι 5mp σε αντίθεση με τα προηγούμενα μοντέλα που ήταν 1.2mp. Το iPhone 6S μοιράζεται την κάμερα του με τα: iPhone SE και iPad Pro 9.7 ιντσών. Το iPhone 7 διαθέτει μια επανασχεδιασμένη κάμερα 12mp, η οποία έχει οπτική σταθεροποίηση, ευρεία χρωματική γκάμα και βίντεο 4K.Η κάμερα FaceTime HD του πήγε ακόμα πιο μακριά από τον προκάτοχο του, το iPhone 7 Plus διαθέτει μια κάμερα σαν του κανονικού μοντέλου αλλά και μια δεύτερη κάμερα με τηλεφακό, ο οποίος σου επιτρέπει να ζουμάρεις οπτικά και όχι ψηφιακά όπως έκανες πριν. Επίσης διαθέτει τη λειτουργία πορτρέτου (portrait mode) Τα μοντέλα iPhone 8 Plus και X διαθέτουν portrait lighting ενώ το X διαθέτει OIS και στις δυο κάμερες καθώς και animoji.
Η καινοτομία στην κάμερα συνεχίζεται στα μοντέλα iPhone 11, iPhone 11 Pro και iPhone 11 Pro Max τα οποία λανσάρουν το νέο όρο «slofies» (slow motion selfies), selfie δηλαδή σε αργή κίνηση. Το iPhone 11 διαθέτει δύο ενσωματωμένες κάμερες των 12 megapixel ενώ τα μοντέλα 11 Pro και Pro Max τρεις αντίστοιχες κάμερες.

iPod

Η διάταξη της μουσικής βιβλιοθήκης διαφέρει από προηγούμενα iPod, έχοντας πιο καθαρό αλφαβητικό διαχωρισμό επιλογών και με μεγαλύτερη γραμματοσειρά. Η Στοιβάδα Εξώφυλλων (Cover Flow), όπως στο iTunes, εμφανίζει διάφορα εξώφυλλα από άλμπουμ σε μια κυλιόμενη βιβλιοθήκη εικόνων. Η κύλιση επιτυγχάνεται σύροντας (τραβώντας) το δάκτυλο πάνω στην οθόνη.
Όπως και τα iPod πέμπτης γενιάς, που εισήχθησαν στην αγορά το 2005, το iPhone μπορεί να αναπαράγει βίντεο, επιτρέποντας στους χρήστες να παρακολουθήσουν τηλεοπτικά προγράμματα και ταινίες. Σε αντίθεση με κάθε άλλο περιεχόμενο σχετικό με εικόνα, τα βίντεο στο iPhone αναπαράγονται μόνο στον κατακόρυφο προσανατολισμό, με το τηλέφωνο στραμμένο πλάγια. Ο χτύπος δύο δακτύλων ταυτόχρονα εναλλάσσει την προβολή του βίντεο, από πλήρη οθόνη σε ευρεία (16:9) και αντίστροφα.

Διαδίκτυο

Το τηλέφωνο διαθέτει ενσωματωμένο WiFi, το οποίο δίνει τη δυνατότητα πρόσβασης στο διαδίκτυο (μέσω ασύρματου δικτύου), με τον φυλλομετρητή (browser) Safari. Το iPhone επίσης είναι δυνατόν να συνδεθεί στο ίντερνετ με το δίκτυο Cingular's EDGE, χωρίς όμως τη δυνατότητα αξιοποίησης του δικτύου τρίτης γενιάς Cingular's 3G/HSDPA. Ο φυλλομετρητής προβάλλει πλήρεις ιστοσελίδες σε αντίθεση με τις απλοποιημένες σελίδες των περισσοτέρων κινητών. Οι ιστοσελίδες έχουν τη δυνατότητα οριζόντιας και κατακόρυφης προβολής και υποστηρίζουν αυτόματη μεγέθυνση και σμίκρυνση (ζουμ), με κτύπο και διπλό κτύπο αντίστοιχα πάνω σε εικόνες ή κείμενο. Το iPhone επιπλέον ενσωματώνει Bluetooth και χρησιμεύει στη σύνδεση με ασύρματα αξεσουάρ με τεχνολογία Bluetooth 2.0.
Μια συμφωνία μεταξύ της Apple και της Google, διασφάλισε πρόσβαση σε μια ειδικά τροποποιημένη έκδοση των Google Maps — σε μορφή χάρτη και δορυφόρου, βελτιστοποιημένη για το iPhone. Κατά το λανσάρισμα του προϊόντος, έγινε επίδειξη της λειτουργίας αναζήτησης των κοντινότερων καφετεριών και πραγματοποίησης κλήσης με έναν απλό χτύπο

E-mail

Η εφαρμογή E-mail στο iPhone, εμφανίστηκε το 2007 μαζί με την παρουσίαση του πρώτου iPhone 2G. Διαθέτει ένα HTML πρόγραμμα ηλεκτρονικού ταχυδρομείου , το οποίο επιτρέπει στο χρήστη να ενσωματώνει φωτογραφίες σε ένα e-mail. Η Yahoo! θα παρέχει μια δωρεάν Push-IMAP υπηρεσία για αποστολή e-mail παρόμοια με εκείνη ενός BlackBerry. Υποστηρίζονται επίσης τα πρότυπα ηλεκτρονικού ταχυδρομείου IMAP και POP3, συμπεριλαμβανομένου και του Microsoft Exchange.
Δεν υπάρχει συνδεσιμότητα enterprise email  διαφορετική των IMAP και POP3.

iPhone 7

Το iPhone 7 βελτιώνει σε πολύ μεγάλο βαθμό τις πιο σημαντικές πτυχές της εμπειρίας iPhone. Προσφέρει νέα προηγμένα συστήματα καμερών. Έχει τις καλύτερες επιδόσεις, τη μεγαλύτερη διάρκεια μπαταρίας και την πιο ζωντανή οθόνη που είχε ποτέ το iPhone. Επιπλέον, διαθέτει εντυπωσιακά στερεοφωνικά ηχεία και είναι ανθεκτικό στο νερό. Και δείχνει τόσο ισχυρό όσο είναι στην πραγματικότητα είναι ίσως το καλύτερο iphone που έχει βγει.Αυτό είναι το iPhone 7.

Λειτουργικό σύστημα iOS 4.0

Το λειτουργικό σύστημα (operating system) iOS 4.0 διατίθεται για συσκευές iPhone 3GS και iPod Touch 3ης γενιάς καθώς και σε iPhone 3G και iPod Touch 2ης γενιάς με περιορισμένες λειτουργίες. Οι νέες λειτουργίες που περιλαμβάνει είναι: η πολυδιεργασία (multitasking), η οποία δίνει τη δυνατότητα χρήσης πολλών εφαρμογών μαζί, έπειτα, η ταξινόμηση εφαρμογών σε φακέλους, η επιλογή διαφορετικών φόντων μεταξύ βασικής οθόνης και οθόνης κλειδώματος και η εμφάνιση των εισερχομένων e-mail όλων των λογαριασμών μαζί.

Λειτουργικό σύστημα iOS 6.0

Το Σεπτέμβριο 2012 η Apple ανακοίνωσε το IPhone 5 και το λογισμικό του ήταν το iOS 6. Στην τελευταία γενιά των λογισμικών iOS παρουσιάστηκαν μερικά νέα χαρακτηριστικά, συμπεριλαμβανομένου της πανοραμικής φωτογραφίας, εφαρμογή για σύνδεση στο Facebook, χάρτες της Apple και άλλα.